wickkiey/tamil-wikipedia-chunked huggingface dataset:
# 2018 வங்காளதேசப் பொதுத் தேர்தல்

## தேர்தல் முடிவுகள்

மொத்தமுள்ள 300 நாடாளுமன்றத் தொகுதிகளில் 299 தொகுதிகளுக்கு மட்டுமே தேர்தல் நடைபெற்றது. தேர்தலுக்கு சில நாட்களுக்கு முன்னர் நடைபெற்ற கலவரங்களால் ஐக்கிய தேசிய கூட்டணி தேர்தலிருந்து விலகியது. 30 டிசம்பர் 2018 அன்று பொதுத் தேர்தல் முடிந்தவுடன், நடைபெற்ற வாக்கு எண்ணிக்கையில் சேக் அசீனாவின் அவாமி லீக் கட்சி 246 தொகுதிகளிலும், ஆளும் அரசின் பெருங்கூட்டணியின் பிற கட்சிகள் 32 தொகுதிகளிலும், எதிர்கட்சிகள் 10 தொகுதிகளிலும், சுயேச்சைகள் 3 தொகுதிகளிலும் வென்றுள்ளனர்.  
| rowspan=8 align=பெருங்கூட்டணி | align=அவாமி லீக் | 246 | 12 |
| --- | --- | --- | --- |
| align= தேசியக் கட்சி (எர்சாத்) | 23 | 13 |  |
| align=வங்கதேச உழைப்பாளர்கள் கட்சி | 3 | 3 |  |
| align=ஜாதிய சமாஜ்தாந்திரிக் தளம் | 2 | 3 |  |
| align=வங்காளதேச விகல்ப தர கட்சி | 2 | 2 |  |
| align= ஜாதிய கட்சி (மஞ்சு) | 1 | 1 |  |
| align=வங்கதேச தரிக்கத் கூட்டமைப்பு | 1 | 1 |  |
| align=வங்கதேச தேசிய முன்னணி | 0 | 1 |  |
| rowspan=13 align= ஐக்கிய தேசிய கூட்டணி | align=வங்காளதேச தேசியக் கட்சி | 8 | 8 |
| align= கணோ போரம் | 2 | 2 |  |
| align=வங்கதேச ஜமாத் இ இசுலாம் | 0 | - |  |
| align=ஜாதிய சமாஜ்தாந்திரிக் தளம் | 0 | - |  |
| align=ஐக்கிய நகோரிக் கட்சி | 0 | - |  |
| align=விவசாயிகள் தொழிலாளர்கள் மக்கள் லீக் | 0 | - |  |
| align= வங்கதேச கிலாபாத் மஜ்லீஸ் | 0 | - |  |
| align=வங்கதேச முஸ்லீம் லீக் | 0 | - |  |
| align=தேசிய ஜனநாயகக் கட்சி | 0 | - |  |
| align=தேசிய ஐக்கிய முன்னணி | 0 | - |  |
| align=கல்யாண் கட்சி | 0 | - |  |
| align=வங்கதேச லிபரல் ஜனநாயகக் கட்சி | 0 | - |  |
| align=சுயேச்சைகள் | 3 | - |  |
| colspan=7 align=Source: Daily Star | } |  |  |
# 2018 வங்காளதேசப் பொதுத் தேர்தல்

## தேர்தல் முடிவுகள் குறித்த சர்ச்சைகள்

வங்கதேச எதிர்கட்சிகள் முறையற்ற இப்பொதுத் தேர்தல் முடிவுகளை ஏற்றுக் கொள்ளாததால், மறு தேர்தல் நடத்த போராட்டங்கள் நடத்துகிறது.
# நயன்தாரா சக்ரவர்த்தி

**நயன்தாரா சக்ரவர்த்தி ** (பிறப்பு 20 ஏப்ரல் 2002), **பேபி நயன்தாரா** எனவும் அழைக்கப்படுகிறார். இவர் இந்தியத் திரைப்படத்துறையில் ஒரு நடிகையாக இருக்கிறார். இவர் தென்னிந்தியாவின் திரைப்பட துறையின் தமிழ், மலையாளம் மற்றும் தெலுங்கு திரைப்படங்களில் குழந்தை நட்சத்திரமாக நடித்துவருகிறார். பேபி நயன்தாரா 2005 ஆம் ஆண்டில் வெளிவந்த கிளுக்கம் கிளுகிளுக்கம் என்ற மலையாள படத்தில் தனது நடிப்புத்திறமையால் 2006 ஆம் ஆண்டில் சிறந்த குழந்தை நட்சத்திரத்திற்கான **சத்தியம் நினைவு விருது** பெற வெற்றிபெற்றார்.
# நயன்தாரா சக்ரவர்த்தி

## ஆரம்ப வாழ்க்கை

நயன்தாரா சக்ரவர்த்தி 2002 ஆம் ஆண்டு ஏப்ரல் மாதம் 20 ஆம் நாள் கேரளா மாநிலத்தின் திருவனந்தபுரம் மாவட்டத்தில் பிறந்தார். மணிநாத் சக்ரவர்த்தி மற்றும் பிந்து மணிநாத் இவரின் பெற்றோர்கள் ஆவர். இவருக்கு அய்யன் சக்ரவர்த்தி என்ற இளைய சகோதரன் உள்ளார். இவர்களின் பிரவீகம் கேரளா மாநிலத்தின் கொல்லம் மாவட்டம் ஆகும். இவர் தனது மூன்று வயதிலேயே நடிக்க ஆரம்பித்துள்ளார். இவர் திருவனந்தபுரத்தில் உள்ள கிறிஸ்து நகர் பள்ளியில் இரண்டாவது வகுப்பு வரையில் பயின்றார். பின் இவர் கொச்சிக்கு இடம்பெயர்ந்தனர். அங்கு திருப்புனித்துறையில் உள்ள தி சாய்ஸ் பள்ளியில் பயின்றார். இவர் கிளுக்கம் கிளுகிளுக்கம், சுவர்ணம், லௌடு ஸ்பீக்கர், திருவனந்தபுரம் லாட்ஜ், மறுபடி முதலிய திரைப்படங்களில் நடித்துள்ளார். மேலும் இவர் தி சென்னை சில்க்ஸ், ஆர்.எம்.கே.வி சில்க்ஸ் மற்றும் சில்வர் ஸ்டார்ம் பாரக்ஸ் முதலிய வணிக விளம்பரத்தில் நடித்துள்ளார்.
# தி சென்னை சில்க்ஸ்

**தி சென்னை சில்க்ஸ்** (The Chennai Silks) இந்தியாவின், தமிழ்நாடு மாநிலத்தில் உள்ள தொடர்
சில்லறை ஜவுளி கடைகள் ஆகும்.
# தி சென்னை சில்க்ஸ்

## வரலாறு

இந்நிறுவனத்தை திரு.அ. குழந்தைவேல் முதலியார் 1962 ஆம் ஆண்டில் திருப்பூர் நகரில் **குமரன் சில்க்ஸ்** என்ற பெயரில் முதல் ஜவுளி கடையாக நிறுவினார். பின்னாளில் இது 2001 ஆம் ஆண்டு **தி சென்னை சில்க்ஸ்** என பெயர்மாற்றம் பெற்று வளர்ந்தது.
# தி சென்னை சில்க்ஸ்

## குழுமத்தின் கிளைகள்

இந்த குழுமம் ஸ்ரீ குமரன் தங்க மாளிகை என்ற சில்லறை வணிக தங்க நகைக்கடைகளை கொண்டது. தி சென்னை சில்க்ஸ் குழுவின் கிளைகள் திருப்பூர், கோயம்புத்தூர் (3 கடைகள்), ஈரோடு, சென்னை, வேளச்சேரி, திருச்சி, மதுரை, கரூர், கொச்சி, திருநெல்வேலி, வேலூர், சேலம், ஓசூர், விழுப்புரம், கோவில்பட்டி, கும்பகோணம், தூத்துக்குடி, திருவள்ளூர், சித்தூர், திண்டுக்கல், தஞ்சாவூர், ஹைதராபாத் மற்றும் குரோம்பேட்டை என மாநிலமுழுவதும் உள்ளது.
# மார்க்சியப் பொருளியல்

கார்ல் மார்க்சு, பிரெட்ரிக் எங்கெல்சு ஆகியோர் முன்வைத்த அரசியல் பொருளாதாரக் கொள்கைகள் மார்க்சியப் பொருளாதாரம் என்று அழைக்கப்படுகிறது. இக்கொள்கையைப் பின்பற்றிய மார்க்சிய அறிஞர்கள் முன்வைத்த பொருளியல் சிந்தனைகள் **மார்க்சியப் பொருளியல்** (*Marxian economics*) ஆகும்.
# மார்க்சியப் பொருளியல்

## வரையறை

மார்க்சியப் பொருளியல் என்பது மார்க்சிய அணுகுமுறையைப் பின்பற்றிய பல்வேறு பொருளியல் கொள்கைகளைக் குறிக்கும். இது பல்வேறு பொருளியல் கொள்கைகளின் சுருக்கமாகவோ அல்லது விரிவாகவோ அமைகின்றது. சில கொள்கைகள் ஒன்றுக்கொன்று முரண்பாடாகவும் அமைவது குறிப்பிடத்தக்கது.  
முதலீட்டியத்தின் நெருக்கடி நிலை, உற்பத்திப் பகிர்வு, மிகை மதிப்பு, மிகை உற்பத்தி ஆகியவை மார்க்சியப் பொருளியலில் முதன்மையான இடம் வகிக்கிறது.
# பாக்கியசிறீ தீப்சே

**பாக்கியசிறீ தீப்சே** (*Bhagyashree Thipsay*, பிறப்பு: ஆகத்து 4, 1961) என்பவர் பெண்கள் சதுரங்க கிராண்டுமாசுட்டர் பட்டம் பெற்ற ஒர் இந்திய சதுரங்க விளையாட்டு வீரர் ஆவார். இவர் 1985, 1986, 1988, 1991 மற்றும் 1994 ஆம் ஆண்டுகளில் ஐந்து முறை இந்தியப் பெண்கள் வாகையாளர் பட்டத்தை வென்றார், 1991 ஆம் ஆண்டு ஆசிய பெண்கள் வாகையாளர் பட்டத்தையும் வென்றார். 2000 ஆம் ஆண்டில் உலக பெண்கள் சதுரங்க சாம்பியன் போட்டியில் விளையாடி பெங்கு சாவோகின்னிடம் முதல் சுற்றில் தோல்வியடைந்தார்.  
இவர் பத்மசிறீ மற்றும் அருச்சுனா விருது ஆகிய விருதுகளைப் பெற்றார். பிறகு சதுரங்க கிராண்டுமாசுட்டர் பிரவீன் தீப்சேவைத் திருமணம் செய்து கொண்டார். திருமணத்திற்கு பின் பாக்கியசிறீ சாதி தீப்சே என்று பெயரை மாற்றிக் கொண்டார். இவர் மும்பை, ஐடிபிஐ வங்கியில் ஒரு மேலாளராகப் பணிபுரிகிறார்.
# மெழுகுப் பலகை

**மெழுகுப் பலகை** (**wax tablet**), மத்திய காலம் அல்லது மறுமலர்ச்சி காலத்தில் உரோமானியர்களும், கிரேக்கர்களும் ஆவணங்களை எழுதுவதற்கும், ஓவியங்கள் வரைவதற்கும், சிற்பங்கள் செதுக்குவதற்கும் மெழுகுப் பலகைகளைப் பயன்படுத்தினர்.  
மரப்பலகைகளில் மெழுகை காய்ச்சி ஊற்றி பின்னர் அதில் எழுத்தாணி கொண்டு குறிப்புகள் எழுதப்பட்டது.  
1986ல் துருக்கி அருகே உள்ள கடலில் மூழ்கிய கப்பலின் சிதிலங்களிலிருந்து, தந்தத்தில் செய்த பேழையில், மெழுகுப் பலகை கண்டெடுக்கப்பட்டது.
# மெழுகுப் பலகை

## பண்டைய எழுது பொருட்கள்

- ஓலைச் சுவடி
- களிமண் பலகை
- பாபிரஸ்
- சுருள் ஏடுகள்
# பொன்மலை தொடருந்து நிலையம்

**பொன்மலை தொடருந்து நிலையம்**, (Golden Rock railway station) திருச்சிராப்பள்ளியில் உள்ள தொடருந்து நிலையமாகும். சுப்பிரமணியபுரம், செந்தண்ணீர்புரம் மற்றும் சங்கிலியாண்டபுரம் பகுதி மக்களுக்கு இது அதிகம் உதவுகிறது. மேலும் பொன்மலை ரயில்வே பணிமனையுடன் அதிக தொடர்பு உள்ள தொடருந்து நிலையமாகும்.  
சிறிய நிலையமாக இருந்தாலும் அதிக அளவில் திருச்சிராப்பள்ளி சந்திப்பு தொடருந்து நிலையத்திற்கு அடுத்தபடியாக அதிகப் பயணிகளை கையாள்வதிலும், சரக்குத் தொடருந்து இயக்கத்திலும் அதிக அளவில் கையாள்கின்றது.,
# தமிழ்நாட்டில் நெகிழிப் பொருட்கள் மீதான தடை

தமிழ்நாட்டில் **நெகிழிப் பொருட்கள் மீதான தடை** என்பது தமிழ்நாடு மாநிலத்தில் நெகிழிப் பொருட்கள் பயன்படுத்தவோ, விற்பனை செய்யவோ விதிக்கப்பட்ட தடையாகும். ஏற்கனவே சில வழிகாட்டல்களும், வட்டார அளவில் தடைகள் இருந்தாலும் மாநில அளவில் தமிழக அரசு 2019 ஆம் ஆண்டு ஜனவரி 1 முதல் ஒருமுறை பயன்படுத்தித் தூக்கி எறியப்படும் 14 வகையான நெகிழிப் பொருட்கள் மீதான தடையை நடைமுறைக்குக் கொண்டுவந்தது. தடை ஆணையை எதிர்த்து தமிழ்நாடு பிளாஸ்டிக் உற்பத்தியாளர்கள் சங்கம் முறையீடு செய்ததை உயர்நீதி மன்றம் விசாரித்து வருகிறது.
# தமிழ்நாட்டில் நெகிழிப் பொருட்கள் மீதான தடை

## பின்னணி

### முந்தைய தடைகள்

2016 ஆம் ஆண்டு பிளாஸ்டிக் கழிவு மேலாண்மை விதியின்படி மாநிலத்தில் 50 மைக்ரான் அளவிற்கும் குறைவாக பிளாஸ்டிக் பொருட்கள் இருக்கக்கூடாது என்றும் உரிய மாசுக்கட்டுப்பாட்டுச் சான்றிதழுடனும் தயாரிக்க வேண்டும் என்றும் வழிகாட்டல்கள் இருந்தன.
நீலகிரி மாவட்டத்தில் 20 மைக்ரான் அளவிற்குக் குறைவான பிளாஸ்டிக் பொருட்கள் மீது ஏற்கனவே தடை உள்ளது. மேலும் 2018 ஜனவரி 15 ஆம் நாள் முதல் கூடுதலாக 12 வகை பிளாஸ்டிக் பொருட்களைத் நீலகிரி ஆட்சித்தலைவர் தடை செய்தார்
# தமிழ்நாட்டில் நெகிழிப் பொருட்கள் மீதான தடை

## பின்னணி

### மாநில அளவிலான தடை

தூக்கி எறியக்கூடிய, மக்காத நெகிழிப் பொருட்கள் மீதான மாநில அளவிலான தடையை உலக சுற்றுச்சூழல் நாளான 5 சூன் 2018 அன்று தமிழக முதலமைச்சர் சட்டமன்றத்தில் அறிவித்தார். தமிழ்நாடு சட்டமன்றப் பேரவை விதி எண் 110 இன் கீழ் இந்த அறிக்கை வெளியிடப்பட்டது. முன்னாள் முதலமைச்சர் ஜெ. ஜெயலலிதாவால் அமைக்கப்பட்ட சிறப்பு வல்லுனர் குழுவின் பரிந்துரையின்பேரில் இந்தத் தடை நடைமுறைக்கு வரும் என்று அறிக்கையில் தெரிவிக்கப்பட்டிருந்தது. குறிப்பிட்ட பொருட்களை தயாரித்தல், விற்பனை செய்தல், சேமித்து வைத்தல், பயன்படுத்துதல் ஆகியவை சுற்றுச்சூழல் (பாதுகாப்பு) சட்டம் 1986 இன் கீழ் தமிழகம் முழுவதும் தடை செய்யப்படுவதாக அறிவிக்கப்பட்டிருந்தது. தடை உடனடியாக நடைமுறைக்கு வராமல், 2019 ஆம் ஆண்டு சனவரி மாதம் 1 ஆம் தேதி முதல் செயல்படுத்தப்படும் என அறிக்கை தெரிவித்தது.  
2018 ஜூலை 2 ஆம் நாள் முதல் மதுரை மாவட்டத்தில் பிளாஸ்டிக் பொருட்கள் தடை செய்யப்பட்டன.
# தமிழ்நாட்டில் நெகிழிப் பொருட்கள் மீதான தடை

## 2019 ஆம் ஆண்டில் நடைமுறைக்கு வந்த தடை

### தடையின் கூறுகள்

தடை செய்யப்பட்ட பொருட்களாக - உணவுப் பொட்டலங்கள் கட்ட பயன்படுத்தும் நெகிழி ஒட்டும் தாள், உணவு அருந்தும் மேஜையின் மீது விரிக்கப்படும் நெகிழித் தாள், நெகிழியாலான தெர்மாகோல் தட்டுகள், நெகிழி முலாம் பூசப்பட்ட காகிதத் தட்டுகள், நெகிழி முலாம் பூசப்பட்ட காகிதக் குவளைகள், நெகிழி தேநீர் குவளைகள், நெகிழி குவளைகள், தெர்மாகோல் குவளைகள், நெகிழிப் பைகள், தண்ணீர் பொட்டலங்கள் தயாரிக்கப் பயன்படுத்தப்படும் நெகிழி உறைகள், நெகிழி உறிஞ்சு குழாய்கள், நெகிழி முலாம் பூசப்பட்ட பைகள், நெகிழியால் செய்யப்பட்ட கொடிகள், நெய்யப்படாத பாலிபுரோபைலைன் பைகள் ஆகியன அறிவிக்கப்பட்டன.  
வாழை இலை, பாக்குமர இலை, தாமரை இலை, அலுமினியத்தாள், காகிதச் சுருள், 'துணி, காகிதம், சணல்' ஆகியவற்றைக் கொண்டு தயாரிக்கப்படும் பைகள், மூங்கில் மற்றும் மரப்பொருட்கள், 'கண்ணாடி, உலோகத்தால் ஆன குவளைகள்', பீங்கான் பாத்திரங்கள், மண் கரண்டிகள் ஆகியவை மாற்றுப் பொருட்களாக அறிவிக்கப்பட்டன.  
நெகிழிப் புட்டிகள், நெகிழிப் பதாகைகள், நெகிழிப் பலகைகள், நெகிழியால் செய்யப்பட்ட சிறு கரண்டிகள், மளிகைச் சாமான்களை பொட்டலமிடல், நெகிழியால் செய்யப்பட்டுள்ள கொள்கலன்கள், அலுவலகப் பொருட்கள் ஆகியனவற்றிற்கு தடையிலிருந்து விலக்களிக்கப்பட்டது. மேலும் பால் பாக்கெட்டுகள், எண்ணெய், மருந்துப்பொருள்கள் போன்றவற்றுக்கும் தயாரிப்பு களத்திலேயே நெகிழிப் பையுடன் வரும் பொருட்களுக்கும் விலக்கு அளித்துள்ளது.
# தமிழ்நாட்டில் நெகிழிப் பொருட்கள் மீதான தடை

## 2019 ஆம் ஆண்டில் நடைமுறைக்கு வந்த தடை

### அரசின் செயலாக்கம்

தடையை செயல்படுத்துவதற்காக இந்திய ஆட்சிப் பணி அதிகாரிகள் மூவர் மண்டல ஒருங்கிணைப்பாளர்களாக நியமிக்கப்பட்டனர். இவர்கள் மாவட்ட ஆட்சியர்கள், மாநகராட்சி ஆணையர்கள் மற்றும் தமிழ்நாடு மாசுக்கட்டுப்பாட்டு வாரியத்துடன் இணைந்து தடையை நடைமுறைப்படுத்துவதற்கான நடவடிக்கைகளை மேற்கொள்வார்கள் என தமிழக அரசு அறிவித்தது.  
தடை செய்யப்பட்டுள்ள நெகிழிப் பொருட்கள் எதையும் உற்பத்தி செய்யக் கூடாது என சுமார் 1,400 தொழிற்கூடங்களுக்கு தமிழ்நாடு மாசுக் கட்டுப்பாடு வாரியம் அறிவிப்பு ஆணையை அனுப்பியது. மேலும் *பிளாஸ்டிக் மாசு இல்லா தமிழகம்* என்ற தலைப்பில் மாநிலம் முழுக்க மாசுக் கட்டுப்பாடு வாரியம் சார்பாகப் பிரச்சாரம் நடைபெறுகிறது.
# தமிழ்நாட்டில் நெகிழிப் பொருட்கள் மீதான தடை

## 2019 ஆம் ஆண்டில் நடைமுறைக்கு வந்த தடை

### ஆதரவுகள்

சமூக ஆர்வலர்கள் மற்றும் விவசாயிகள் சங்கம் இத்தடையை வரவேற்கின்றன. சுற்றுச் சூழலுக்கு கேடு விளைவிக்காத காகிதப் பொருள்கள், எளிதில் மக்கும் ஸ்டார்ச் கொண்டு தயாரிக்கும் பொருள்கள் போன்றவற்றை உபயோகித்து உணவுப் பொருட்களை விநியோகம் செய்யவுள்ளதாகப் பெருநிறுவனங்கள் ஆதரிக்கின்றன.
# தமிழ்நாட்டில் நெகிழிப் பொருட்கள் மீதான தடை

## 2019 ஆம் ஆண்டில் நடைமுறைக்கு வந்த தடை

### எதிர்ப்புகள்

தமிழ்நாடு வணிகர் சங்கம் சார்பாக, தடை நீக்கக்கோரி சென்னையில் பேரணி நடந்தது. இத்தடையைத் திரும்பப்பெற வேண்டும் என்றும் 7 மாதம் அவகாசம் கொடுக்கவும் கோரி நெகிழிப் பை வணிகர்கள் சங்கம் கேட்டுக் கொண்டது.
நெகிழித் தடை உத்தரவை மறுபரிசீலனை செய்ய வேண்டும் என இந்திய கம்யூனிஸ்டு கட்சி தமிழக அரசுக்கு வேண்டுகோள் விடுத்தது.  
இந்தத் தடையின் காரணமாக, தமிழ்நாட்டில் சுமார் 2 இலட்சம் பேர் நேரடியாகவும் சுமார் 3 இலட்சம் பேர் மறைமுகமாகவும் வேலை இழப்பார்கள் என தமிழ்நாடு நெகிழித் தயாரிப்பாளர்கள் சங்கம் தெரிவித்தது. ஏறத்தாழ 5,000 தொழிற்சாலைகள் மூடப்படும் சூழ்நிலை இருப்பதால், சுமார் 3,000 கோடி ரூபாய்கள் மதிப்பிலான இயந்திரங்களும் உபகரணங்களும் பயன்படுத்தப்படாமல் வீணாகும். ஜி. எஸ். டி. வரிகள் மூலமாக அரசுக்கு கிடைக்க வேண்டிய 1,800 கோடி ரூபாய்கள் வருமானம் இதனால் பாதிக்கப்படும் எனவும் தமிழ்நாடு நெகிழித் தயாரிப்பாளர்கள் சங்கம் கணித்தது.
# விஸ்வநாதன் ராமமூர்த்தி (திரைப்படம்)

**விஸ்வநாதன் ராமமூர்த்தி** (*Viswanathan Ramamoorthy*) 2001 ஆம் ஆண்டு ஆகத்து மாதம் 10 ஆம் தேதியன்று வெளிவந்த தமிழ் திரைப்படமாகும். இத்திரைப்படத்தை இயக்குநர் ராம நாராயணன் இயக்கினார். இத்திரைப்படத்தில் ராம்கி, விவேக், ரோஜா, விந்தியா மற்றும் கோவை சரளா ஆகியோர் முக்கிய பாத்திரங்களில் நடித்துள்ளனர். எஸ். ஏ. ராஜ்குமார் அவர்கள் இப்படத்திற்கு இசையமைத்தார்.இது ஆகஸ்ட் 10, 2001 இல் திரையில் வெளியிடப்பட்டது.இது விமர்சகர்களிடமிருந்து பொதுவாக சாதகமற்ற விமர்சனங்களை பெற்றது.
# டி. கே. மாதவன்

**டி. கே. மாதவன்** (*'T. K. Madhavan*, 2 செப்டம்பர் 1885 – 27 ஏப்ரல் 1930) இந்தியாவில் சமூக மாற்றத்திற்கு பாடுபட்ட ஒரு பத்திரிக்கையாளரும் புரட்சியாளரும் ஆவார். கேரளத்தைச் சேர்ந்த இவர் வைக்கம் இயக்கத்தின் மூலம் தீண்டாமைக்கு எதிராக முன் நின்று போராடினார்.
# டி. கே. மாதவன்

## காந்தியுடன் சந்திப்பு

காந்தியை திருநெல்வேலியில் சந்தித்த இவர் வைக்கத்திற்கு வருமாறு வேண்டுகோள் விடுத்தார். வைக்கம் சத்தியாகிரகம் என்பது கேரளத்தில் உள்ள வைக்கம் எனும் சிற்றூரில் உள்ள கோவில் தெருக்களில் பிற்படுத்தப்பட்ட மக்கள் செல்வதற்கு விதிக்கப்பட்டிருந்த தடைக்கு எதிரான போராட்டமாகும். காந்தி இவ்விஷயத்தை இந்திய தேசிய காங்கிரஸ் கட்சியின் பணிகளில் ஒன்றாக அதனை எடுத்துக்கொண்டார்.
# டி. கே. மாதவன்

## இறப்பு

மாதவன் 1930ஆம் ஆண்டு ஏப்ரல் திங்கள் 27 ஆம் தேதி நமது இல்லத்தில் இயற்கை எய்தினார். அவரது பணியை போற்றும் விதமாக ஒரு நினைவுச்சின்னம் செட்டிகுளம் கரை என்னும் ஊரில் எழுப்பப்பட்டுள்ளது.
# விஜய் சேதுபதி நடித்த திரைப்படங்களின் பட்டியல்

**விஜய் சேதுபதி** என்பவர் இந்திய திரைப்பட நடிகர் ஆவார். இவர் தயாரிப்பாளர், திரைக்கதை எழுத்தாளர், பாடலாசிரியர், பின்னணிப் பாடகர் என பல துறைகளிலும் பணியாற்றியுள்ளார். மற்றும் 2004 ம் ஆண்டிலிருந்து திரைப்படங்களில் சிறு வேடங்களில் நடிக்கத் தொடங்கினார். 2010 ல் சீனு இராமசாமி தென்மேற்கு பருவக்காற்று (திரைப்படம்) திரைப்படத்தில் நாயகனாக அறிமுகமானார். 2012 ல் எதிர் நாயகனாக சுந்தர பாண்டியன் (திரைப்படம்) திரைப்படத்தில் நடித்தார். கார்த்திக் சுப்புராஜ் மற்றும் பாலாஜி தரணிதரன் ஆகியோரின் இயக்கத்தில் பீட்சா, நடுவுல கொஞ்சம் பக்கத்த காணோம் ஆகியவற்றில் நடித்து நல்ல வரவேற்பைப் பெற்றார்.
# விஜய் சேதுபதி நடித்த திரைப்படங்களின் பட்டியல்

## திரைப்படங்கள்

- *குறிப்பிடப்படாவிட்டால் அனைத்து படங்களும் தமிழில் உள்ளன. *
# விஜய் சேதுபதி நடித்த திரைப்படங்களின் பட்டியல்

## திரைப்படங்கள்

### மற்ற நிலைகள்

| ஆண்டு | திரைப்படம் | நிலை | குறிப்பு | மேற்கோள்கள் |
| --- | --- | --- | --- | --- |
| 2015 | ஆரஞ்சு மிட்டாய் | தயாரிப்பாளர், உரையாடல் எழுத்தாளர், பின்னணிப் பாடகர் மற்றும் பாடலாசிரியர் | ஒரே ஒரு ஊர்ல.. "ஸ்ரைட்டா போய்" பாடலை பாடியவர்
"ஸ்ரைட்டா போய்" பாடல் எழுதியவர். |  |
| 2016 | ஹலோ நான் பேய் பேசறேன் | பின்னணிப் பாடகர் | "மஜா மச்சா" பாடலை ஜகதீஷ் மற்றும் பிரபா ஆகியோருடன் பாடினார். |  |
| 2017 | கட்டப்பாவ காணேம் | கதைகூறுபவர் |  |  |
| இப்படை வெல்லும் | கதாசிரியர் |  |  |  |
| 2018 | ஜூங்கா | தயாரிப்பாளர் |  |  |
| மேற்குத் தொடர்ச்சி மலை | தயாரிப்பாளர் |  |  |  |
| 2019 | இஸ்பேட் ராஜாவும் இதய ராணியும் | பின்னணிப் பாடகர் |  |  |
| அண்டாவ காணாம் | கதைகூறுபவர் | } |  |  |
# விஜய் சேதுபதி நடித்த திரைப்படங்களின் பட்டியல்

## தொலைக்காட்சியில்

| ஆண்டு | தலைப்பு | கதாப்பாத்திரங்கள் | குறிப்பு | மேற்கோள்கள் |
| --- | --- | --- | --- | --- |
| 2006 | பெண் | பரணி | 195 அத்தியாயங்கள் |  |
| 2019 | நம்ம ஊரு ஹீரோ | தொகுப்பாளர் | 16 அத்தியாயங்கள் |  |
| 2021 | மாஸ்டர் செஃப் தமிழ் | தொகுப்பாளர் | } |  |
# விஜய் சேதுபதி நடித்த திரைப்படங்களின் பட்டியல்

## இசைக்காணொளிகளில்

| தலைப்பு | ஆண்டு | கதாப்பாத்திரங்கள் | நிகழ்த்துபவர் (கள்) | குறிப்பு | மேற்கோள்கள் |
| --- | --- | --- | --- | --- | --- |
| மச்சான் மச்சான | 2013 | அவராகவே | சிறீகாந்து தேவா | *மச்சான்* அறிமுகம் பாடல் |  |
| டீ போடு | 2015 | அவராகவே | கோபி சுந்தர் | அஞ்சல் (திரைப்படம்) |  |
| ஸ்பிரீட் ஆஃப் சென்னை | 2016 | அவராகவே | சி. கிரிநாத் |  |  |
| மாற்றங்கள் ஒன்றே தான் | 2017 | அவராகவே | நிவாஸ் கே. பிரசன்னா | *கூட்டத்தில் ஒருத்தன்* அறிமுக பாடல் | } |
# மேஸ் ரன்னர்: தி டெத் கியூர்

**மேஸ் ரன்னர்: தி டெத் கியூர்** (Maze Runner: The Death Cure) (தமிழ் : புதிர்க்கட்டிடத்தில் ஓடுபவர் : முடிவின் மருந்து) என்பது 2018 ல் வெளிவந்த அறிவியல் புனைவு திரைப்படம் ஆகும். 2014 இல் வெளிவந்த தி மேஸ் ரன்னர், அதைத் தொடர்ந்து 2015 இல் வெளிவந்த மேஸ் ரன்னர்: தி ஸ்கார்ச் ட்ரையல்ஸ் திரைப்படங்களுக்கு அடுத்த பாகமாக இந்தத் திரைப்படம் வெளிவந்தது. இந்தத் திரைப்பட வரிசையின் கடைசித் திரைப்படம் இதுவாகும். இதில் டிலான் ஓ'பிரையன், தோமஸ் சாங்ஸ்டர், கயா ஸ்காடெல்ரியோ மற்றும் பலர் நடித்துள்ளனர். இந்தத் திரைப்படம் 20ஆம் சென்சுரி பாக்ஸ் நிறுவனத்தால் வெளியிடப்பட்டது. 26 ஜனவரி 2018 இல் வெளிவந்த இந்தத் திரைப்படம், 288 மில்லியன் அமெரிக்க டாலர்கள் வசூலைக் குவித்தது .
# மேஸ் ரன்னர்: தி டெத் கியூர்

## கதை சுருக்கம்

முந்தைய திரைப்படங்களில் புதிர்கட்டிடத்திலிருந்து வெளிவந்த பின்னர் தாமஸ் மற்றும் அவரது குழுவினர் ஒரு மோசமான அமைப்பினால் அடைத்து வைக்கப்பட்டாலும் ஒரு நல்ல அமைப்பின் உதவியால் அங்கிருந்து காப்பாற்றப்படுவதில் இருந்து கதை தொடர்கிறது.  
அந்த மோசமான அமைப்புக்கு எதிராக போராடும் குழுவினருடன் இணைகின்றனர். நகர்ப்புறத்துக்கு வெளியே மறைந்து இருந்தாலும் ஒரு கட்டத்தில் தாமஸின் நண்பர் நெவ்ட் மோசமான தீநுண்மத்தால் கொஞ்சம் கொஞ்சமாக பாதிக்கப்படுவதை தாமஸிடம் சொல்லும்போது அவரைக் காப்பாற்றிவிடலாம் என தாமஸ் கொஞ்சம் நம்பிக்கை கொடுக்கிறார் .  
மோசமான அமைப்பின் கட்டிடத்தில் உள்ள தடுப்புச்சுவரை உடைத்துத் தாக்கும்போது தாமஸின் குழுவினர் அவர்களைப் போலவே அடைத்து வைக்கப்பட்ட நிறைய பேரைக் காப்பாற்றுகின்றனர். இருந்தாலும் அவரின் நண்பர் நெவ்ட் தீநுண்மத்தால் அதிகமாகப் பாதிக்கப்பட்டதால் அவரைக் காப்பாற்ற முடியாமல் போனது .  
கடைசியில் காப்பாற்றப்பட்ட எல்லோரும் நல்ல அமைப்பினரால் உருவாக்கப்பட்ட கப்பலால் கடல் கடந்து ஒரு பாதுகாப்பான அமைதியான இடத்துக்கு கொண்டு செல்லப்படுகின்றனர் .. அங்கே நெவ்ட் தாமஸிடம் அவரின் நினைவாக கொடுத்த ஒரு சிறிய பதக்கத்தில் தாமஸ் நெவ்ட் எழுதிய ஒரு சிறிய குறிப்பைக் கண்டறிகிறார். அந்தக் குறிப்பில், நிறைய துன்பங்களைக் கடந்து வந்தாலும் எல்லோரையும் காப்பாறியதற்கு நெவ்ட் அவரின் நன்றிகளை எழுதியிருந்தார். மோசமான அமைப்பின் ஆராய்ச்சிக்கூடத்தில் இருந்து எடுத்த, தீநுண்ம பாதிப்பிலிருந்து காப்பாற்றும் அருமருந்தும் இப்போது தாமஸிடம் உள்ளது. அங்கேயே அமைதியாக எல்லோரும் வாழ்வதோடு கதை முடிகிறது.
# குஞ்சேன அக்ரஹாரம்

**குஞ்சேன அக்ரஹாரம்** (Kunchena Agraharam) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டத்துக்கு உட்பட்ட ஒரு வருவாய் கிராமம் ஆகும்.
# குஞ்சேன அக்ரஹாரம்

## மக்கள் வகைப்பாடு

இவ்வூரானது மாவட்டத் தலைநகரான கிருஷ்ணகிரியில் இருந்து 75 கி.மீ. தொலைவிலும், தளியில் இருந்து 20 கி.மீ. தொலைவிலும் உள்ளது. இந்தக் கிராமமானது மாருப்பள்ளி ஊராட்சிக்கு உட்டபட்ட கிராமமாகும். 2011 ஆண்டு மக்கள் கணக்கெடுப்பின்படி இக்கிராமத்தில் 35 வீடுகள் உள்ளன. கிராமத்தின் மொத்த மக்கள் தொகையானது 144 ஆகும். இதில் ஆண்கள் எண்ணிக்கை 72, பெண்களின் எண்ணிக்கை 72 என உள்ளது.
# குந்துமாரனப்பள்ளி

**குந்துமாரனப்பள்ளி** (Kundumaranapalli) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டம், கெலமங்கலம் ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
# குந்துமாரனப்பள்ளி

## மக்கள் வகைப்பாடு

இவ்வூரானது மாவட்டத் தலைநகரான கிருஷ்ணகிரியில் இருந்து 45 கி.மீ தொலைவிலும், மாநிலத் தலைநகரான சென்னையில் இருந்து 308 கி.மீ தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 863 வீடுகள் உள்ளன. கிராமத்தின் மொத்த மக்கள் தொகையானது 3867 ஆகும். இதில் ஆண்கள் எண்ணிக்கை 1972 மற்றும் பெண்களின் எண்ணிக்கை 1895 ஆகும்.
# புதுக்கவிதை (திரைப்படம்)

**புதுக்கவிதை** (*Puthukavithai*), எஸ். பி. முத்துராமன் இயக்கத்தில் 1982 இல் வெளிவந்த காதல் திரைப்படம். 1976 இல் கன்னடத்தில் வெளிவந்த "நா நின்ன மரேயலரே"(Na Ninna Mareyalare) திரைப்படத்தின் மறுதயாரிப்பே இப்படம்.
# புதுக்கவிதை (திரைப்படம்)

## கதை

ஆனந்த் ( ரஜினிகாந்த் ) தொடர்ச்சியாக ஆறு ஆண்டுகள் மோட்டார் சைக்கிள் போட்டி சாம்பியன் ஆவார். சாம்பியன்ஷிப்பை வெல்வது அவரை உலகா ( ஜோதி ) க்கு அறிமுகப்படுத்துகிறது , அவர் திலகாவதி ( சுகுமாரி ) என்ற ஒரு பெருமைமிக்க, பணக்கார பெண்ணின் மகள் .  
ஆரம்பத்தில், ஆனந்த் மிகவும் இருண்ட நிறம் கொண்டவர் என்று உமா நினைக்கிறார்; ஆனால் விரைவில் அவளுடைய உணர்வுகள் அன்பாக மாறும். ஆனந்த் மற்றும் உமா ஆகியோரின் திருமணத்திற்கு ஒப்புக் கொண்டதாக நினைத்து திலகாவதி ஏமாற்றுகிறாள்; இரகசியமாக உமாவை வேறொருவருடன் திருமணம் செய்து கொள்ள திட்டமிட்டுள்ளார்.  
திருமண நாளில், ஆனந்த் பூட்டப்படுகிறாள். ஆனந்த் தப்பிக்கிறார், ஆனால் விரைவில் திருமணத்தை நிறுத்த முடியாது.  
அடுத்த முறை அவர்கள் சந்திக்கும் போது, ஆனந்த் மகிழ்ச்சியுடன் கல்யாணியை ( சரிதா ) திருமணம் செய்து கொண்டதாகவும் , 2 ஆம் வகுப்பு படிக்கும் குழந்தையுடன் உமாவும் பார்க்கிறாள். அவளும் சந்தோஷமாக திருமணம் செய்து கொண்டதாகவும், இரண்டு குழந்தைகளைப் பெற்றதாகவும் உமா குறிப்பிடுகிறார்.  
இதற்கிடையில், தீபாவளி பண்டிகை கொண்டாட்டங்களுக்காக கல்யாணி உமாவை தனது வீட்டிற்கு அழைக்கிறார், அங்கு அவர் ஒரு ரகசியத்தை வெளிப்படுத்துகிறார்.  
உண்மையில், கல்யாணி ஆனந்தை திருமணம் செய்து கொள்ளவில்லை, ஆனால் வேறு ஒருவருடன் திருமணம் செய்து கொண்டார். மேலும், கல்யாணியும் அவரது கணவரும் உண்மையில் சாலையில் குடிபோதையில் கிடந்த ஆனந்தை காப்பாற்றியுள்ளனர். எனவே ஆனந்த் அவர்களுடனும் அவர்களது குழந்தையுடனும் தங்கினார்.  
இதற்கிடையில், உமா இப்போது ஒரு விதவை என்பதையும், குழந்தைகளைப் பெறுவது மற்றும் மகிழ்ச்சியுடன் திருமணம் செய்துகொள்வது பற்றி அவனிடம் பொய் சொன்னதையும் ஆனந்த் அறிந்து கொள்கிறாள்.  
ஆனந்த் உமாவை திருமணம் செய்து கொள்வதாக உறுதியளித்து கடைசியில் அவர்கள் மீண்டும் ஒன்றிணைகிறார்கள்.
# புதுக்கவிதை (திரைப்படம்)

## நடிகர்கள்

- ரஜினிகாந்த்- ஆனந்த்
- ஜோதி - உமா
- சுகுமாரி - திலகவதி
- சரிதா - கல்யாணி
- டெல்லி கணேஷ்- கணேஷ்
- ஆனந்தின் மாமாவாக சாமிநாதாவாக தேங்காய் சீனிவாசன்
- பூர்ணம் விஸ்வநாதன் உமா போன்ற தந்தை அண்ணி
- திலகாவதியின் ஊழியராக ஐ.எஸ்.ஆர்
- ஸ்ரீலேகா ராஜேந்திரன்
# புதுக்கவிதை (திரைப்படம்)

## பாடல்கள்

இத்திரைப்படத்திற்கு இளையராஜா இசையமைத்தார். பாடலான "வெள்ளை புறா ஒன்று" அம்சத்வாணி ராகத்தில் அமைக்கப்பட்டுள்ளது.அனைத்து பாடல்களும் வைரமுத்து எழுதியது
# தேஜஸ் விரைவுத் தொடருந்து

**தேஜஸ் எக்ஸ்பிரஸ்** (**Tejas Express**) இந்திய இரயில்வே முதலில் அறிமுகம் செய்த, முழுவதும் குளிரூட்டப்பட்ட இந்தியாவின் அதிவேக தொடருந்து ஆகும். இருக்கை வசதிகள் மட்டும் கொண்ட, நவீன வசதிகளுடன் கூடிய தேஜஸ் விரைவு வண்டியின் கதவுகள் தானியங்கும் வசதி கொண்டது. இதன் அதிகபட்ச வேகம் மணிக்கு 130 முதல் 180 கி.மீ. ஆகும்.
# தேஜஸ் விரைவுத் தொடருந்து

## வரலாறு

முதல் தேஜஸ் விரைவு வண்டி, 24 மே 2017 அன்று முதல் சத்திரபதி சிவாஜி தொடருந்து நிலையத்திலிருந்து, 551.7 கி.மீ. தொலைவில் உள்ள கோவாவின், கர்மலி தொடருந்து நிலையம் வரை இயக்கப்படுகிறது. இதற்கான இப்பயண நேரம் 8.30 மணிநேரம் ஆகும்.
# தேஜஸ் விரைவுத் தொடருந்து

## தேஜஸ் விரைவு வண்டியில் வசதிகள்

தேஜஸ் விரைவு வண்டிகளில் பயோ கழிப்பறை, தொலைக்காட்சி பெட்டிகள், இலவச இணைய வசதிகள் கொண்டது. சதாப்தி விரைவு வண்டிகளின் கட்டணத்தை விட, தேஜஸ் வண்டியின் கட்டணம் 20% முதல் 30% கூடுதலாக இருக்கும்.  
இவ்வண்டியில் பொதுவான இருக்கை வசதி 3 + 2 எனும் முறையில் இருக்கைகள் உள்ளது.
சொகுசு இருக்கைகள் 2 + 2 என்ற வரிசையில் உள்ளது. பெட்டியின் அனைத்து கதவுகளும் தானியங்கியாக செயல்படுகிறது.
# தேஜஸ் விரைவுத் தொடருந்து

## சேவைகள்

தற்போது கீழ்கண்ட வழித்தடங்களில் தேஜஸ் விரைவு வண்டிகள் இயங்குகிறது.  
| வண்டி எண் | பெயர் | வாராந்திர சேவை நாட்கள் |  |
| --- | --- | --- | --- |
| 22119/22120 | மும்பை - கோவா தேஜஸ் விரைவு வண்டி | 5 (திங்கள் & வியாழன் தவிர) |  |
| 22425/22426 | புதுதில்லி - சண்டிகர் தேஜஸ் விரைவு வண்டி | 6 (புதன் தவிர) |  |
| 12585/12586 | லக்னோ - புது தில்லி தேஜஸ் விரைவு வண்டி | 5 (ஞாயிறு & வியாழன் தவிர) |  |
| 22671/22672 | சென்னை எழும்பூர்-மதுரை சந்திப்பு தேஜஸ் விரைவு வண்டி | 6 (வியாழன் தவிர) | } |
# வாசந்தி காடில்கர் உன்னி

**வாசந்தி காடில்கர் உன்னி** (; , பிறப்பு: ஏப்பிரல் 1, 1961) என்பவர் ஓர் அனைத்துல பெண்கள் சதுரங்க மாசுட்டர் என்ற பட்டத்தை வைத்துள்ள இந்திய சதுரங்க வீராங்கனையாவார். மராட்டியரான இவர் 1961 ஆம் ஆண்டு பிறந்தார். 1974 ஆம் ஆண்டு நடைபெற்ற இந்தியப் பெண்கள் சாம்பியன் பட்டப்போட்டியின் முதலாவது வெற்றியாளர் உண்ணியாவார்
.  
செயசிறீ, வசந்தி, ரோகிணி ஆகிய காடில்கார் சகோதரிகள் இந்தியப் பெண்கள் சாம்பியன் சதுரங்கப்போட்டியில் ஆதிக்கம் செலுத்தினர். போட்டி தொடங்கி நடைபெற்ற முதல் பத்தாண்டுகளில் அனைத்து பட்டங்களையும் இவர்களே வென்றனர் .
# சஞ்சய் பட்டாச்சார்யா

**சஞ்சய் பட்டாச்சார்யா** (*Sanjay Bhattacharya* பிறப்பு:1962) என்பவர் ஓர் இந்தியத் தூதர் ஆவார். இவர் 1962. 2015 ஆம் ஆண்டு முதல் 2018 ஆம் ஆண்டு வரை சஞ்சய் எகிப்து நாட்டில் இந்தியத் தூதராகப் பணிபுரிந்தார்.
# சஞ்சய் பட்டாச்சார்யா

## கல்வி

புது தில்லியிலுள்ள செயிண்ட் சிடீபன் கல்லூரியில் சஞ்சய் பொருளாதாரப் பட்டம் பெற்றார். தன்னுடைய முதுநிலை பட்டப் படிப்பை தில்லி பொருளாதாரப் பள்ளியில் படித்து பட்டம் பெற்றார்.
# நைட்ரோசைல் குளோரைடு

**நைட்ரோசைல் குளோரைடு (Nitrosyl chloride)**என்பது NOCl என்ற மூலக்கூற்று வாய்ப்பாட்டை உடைய வேதிச் சேர்மம் ஆகும். இச்சேர்மமானது ஐதரோகுளோரிக் அமிலம் மற்றும் நைட்ரிக் அமிலம் ஆகியவற்றின் கலவையால் உருவாக்கப்படும் இராச திராவகம் என்ற விளைபொருளைத் தயாரிக்கும் போது அத்திரவம் சிதைவடைந்து கிடைக்கும் பொருளாக உள்ளே அறிமுகமாகிறது. இச்சேர்மமானது ஒரு வலிமையான எதிர்மின்னி கவரும் பொருளாகவும், ஆக்சிசனேற்றியாகவும் விளங்குகிறது, சில நேரங்களில் இது டில்டெனின் விளைபொருள் எனவும் அழைக்கப்படுகிறது.
# நைட்ரோசைல் குளோரைடு

## அமைப்பு மற்றும் தொகுப்பு முறை தயாரிப்பு

இந்த மூலக்கூறு வளைந்த அமைப்பைப் பெற்றுள்ளது. ஒரு இரட்டைப் பிணைப்பானது நைட்ரசன் மற்றும் ஆக்சிசன் ஆகியவற்றுக்கிடையேயும்(பிணைப்பு நீளம்&nbsp;=&nbsp;1.16&nbsp;Å) மற்றும் நைட்ரசன் மற்றும் குளோரின் ஆகியவற்றுக்கிடையே ஒரு பிணைப்பும் (பிணைப்பு நீளம்&nbsp;=&nbsp;1.69&nbsp;Å) அமைந்துள்ளன. O–N–Cl பிணைப்புக் கோணமானது 113° ஆக உள்ளது.
# நைட்ரோசைல் குளோரைடு

## அமைப்பு மற்றும் தொகுப்பு முறை தயாரிப்பு

### தயாரிப்பு

நைட்ரோசைல் குளோரைடானது வேதியியல்ரீதியாக எளிமையானதும் வெப்பவியல்ரீதியாக நிலையானதுமான சேர்மமாக இருப்பதால், இச்சேர்மம் பல வழிமுறைகளைப் பயன்படுத்தி தயாரிக்கப்படலாம்.  
- நைட்ரோசல்பியூரிக் அமிலம் மற்றும் HCl இச்சேர்மத்தைத் தயாரிக்க உதவுகிறது. இந்த முறையானது தொழிலகரீதியாக பயன்படுத்தப்படுகிறது.
:HCl + NOHSO<sub>4</sub> → H<sub>2</sub>SO<sub>4</sub> + NOCl  
- நைட்ரசு அமிலத்தினை HCl ஐப் பயன்படுத்தி நீர்நீக்க வினைக்கு உட்படுத்துவதன் மூலம் இச்சேர்மத்தை தயாரிக்கலாம். இந்த முறை மேலும் வசதியான ஆய்வகச் செயல்முறையாகும்.
: HNO<sub>2</sub> + HCl → H<sub>2</sub>O + NOCl  
- மைக்கேல் பாரடே பல்லேடியம் உலோகத்துடன் இராச திராவகத்தை வினை புரியச் செய்து நைட்ரோசைல் குளோரைடை தயாரித்தார்:
: Pd + HNO<sub>3</sub> + 3&nbsp;HCl → PdCl<sub>2</sub> + 2&nbsp;H<sub>2</sub>O + NOCl
- NOCl ஆனது குளோரின் மற்றும் நைட்ரிக் ஆக்சைடு ஆகியவற்றின் நேரடி சேர்க்கையின் மூலமாகவும் தயாரிக்கப்படுகிறது; இந்த வினையானது 100&nbsp;° செல்சியசு வெப்பநிலைக்கு மேலான நிலையில் பின்னோக்கி நிகழ்கிறது.
: Cl<sub>2</sub> + 2&nbsp;NO → 2NOCl  
- நைட்ரோசைல் குளோரைடின் மற்றொரு தயாரிப்பு முறையானது 400&nbsp;°செல்சியசு வெப்பநிலையில் தனிமங்களின் (ஆக்சிசன், நைட்ரசன், குளோரின்) நேரடிச் சேர்க்கை முறையாகும். இருப்பினும் இம்முறை கீழே தரப்பட்டுள்ளவாறு பின்னடைவையும் கொண்டுள்ளது.
# நைட்ரோசைல் குளோரைடு

## அமைப்பு மற்றும் தொகுப்பு முறை தயாரிப்பு

### இராச திராவகத்தில் நைட்ரோசைல் குளோரைடின் இருப்பு

நைட்ரோசைல் குளோரைடு (NOCl) ஐதரோகுளோரிக் அமிலம் மற்றும் நைட்ரிக் அமிலங்களின் கூடுகையில் இருந்து பின்வரும் வினையின்படி பெறப்படுகிறது.
:HNO<sub>3</sub> + 3&nbsp;HCl → Cl<sub>2</sub> + 2&nbsp;H<sub>2</sub>O + NOCl
நைட்ரிக் அமிலத்தில், நைட்ரோசைல் குளோரைடானது எளதில் நைட்ரசன் டைஆக்சைடாக ஆக்சிசனேற்றம் அடைகிறது. இராச திராவகத்தில் நைட்ரோசைல் குளோரைடின் இருப்பானது எட்மண்ட் டேவி என்பவரால் 1831 ஆம் ஆண்டில் குறிப்பிடப்பட்டது.
# நைட்ரோசைல் குளோரைடு

## வினைகள்

NOCl தனது பெரும்பாலான வினைகளில் ஒரு எதிர்மின்னி கவரியாகவும் மற்றும் ஒரு ஆச்சிசனேற்றியாகவும் செயல்படுகிறது. ஆலைடு ஏற்பிகளுடன், உதாரணமாக ஆண்டிமணி ஐங்குளோரைடுடன், இது நைட்ரோசோனியம் உப்புகளாக மாற்றமடைகிறது:
: NOCl + SbCl<sub>5</sub> → [NO]<sup>+</sup>[SbCl<sub>6</sub>]<sup>−</sup>
தொடர்புடைய வினையொன்றில், கந்தக அமிலமானது நைட்ரோசல்பூரிக்அமிலம், நைட்ரசு அமிலம் மற்றும் கந்தக அமிலங்களின் அமில நீரிலிகளின் கலவை ஆகியவற்றைத் தருகிறது:
: ClNO + H<sub>2</sub>SO<sub>4</sub> → ONHSO<sub>4</sub> + HCl  
NOCl ஆனது வெள்ளி தயோசயனேட்டுடன் வினைபுரிந்து வெள்ளி குளோரைடு மற்றும் போலிஆலசன் நைட்ரோசைல் தயோசயனேட்டு ஆகியவற்றைத் தருகிறது:
: ClNO + AgSCN → AgCl + ONSCN  
நைட்ரோசைல் குளோரைடானது உலோக நைட்ரோசைல் அணைவுச் சேர்மங்களைத் தயாரிக்கப் பயன்படுகிறது. மாலிப்டினம் எக்சாகார்போனைலுடன், NOCl வினைபுரிந்து டைநைட்ரோசைல்டைகுளோரைடு அணைவுச் சேர்மங்களைத் தருகிறது:
:Mo(CO)<sub>6</sub> + 2&nbsp;NOCl → MoCl<sub>2</sub>(NO)<sub>2</sub> + 6&nbsp;CO  
: N<sub>2</sub> + O<sub>2</sub> + Cl<sub>2</sub> → 2&nbsp;NOCl 2&nbsp;NO + Cl<sub>2</sub>
# நைட்ரோசைல் குளோரைடு

## தொழிற்துறைப் பயன்பாடுகள்

NOCl மற்றும் வளையஎக்சேன் ஒளிவேதிய வினையில் ஈடுபட்டு வளையஎக்சனோன் ஆக்சைம் ஐதரோகுளோரைடைத் தருகிறது. இந்தச் செயல்முறையானது NOCl மூலக்கூறானது ஒளிவேதியச் சிதைவுக்கு உள்ளாகி NO மற்றும் Cl தனி உறுப்புக்களாக பிளவுபடும் தன்மையைப் பயன்படுத்திக் கொள்கிறது. ஆக்சைடானது நைலான்-6 இன் முன்னோடிச் சேர்மமான கேப்ரோலாக்டமாக மாற்றப்படுகிறது.
# அடங்க மறு

**அடங்க மறு** (Adanga Maru), கார்த்திக் தங்கவேல் இயக்கத்தில் தமிழில் வெளியான திரைப்படம். இத்திரைப்படத்தில் செயம் இரவி, ராசி கன்னா, சம்பத் இராச் ஆகியோர் முதன்மைப் பாத்திரங்களில் நடித்துள்ளனர். இப்படம் சாம் சி. எசின் இசையில், சத்தியன் சூரியன்ன் ஒளிப்பதிவில் உருவாக்கப்பட்டுள்ளது. இத்திரைப்படத்தின் படப்பிடிப்பு 2017இல் தொடங்கியது. 2018 ஆம் ஆண்டு வெளியானது.
# அடங்க மறு

## நடிகர்கள்

- செயம் இரவி- சுபாசாக
- ராசி கன்னா - அனிதாவாக
- சுரேஷ் சந்திர மேனன் - அனிதாவின் அப்பாவாக
- பொன்வண்ணன் - சுபாசின் தந்தையாக
- சுப்பு பஞ்சு அருணாசலம் - சுபாசின் சகோதரராக
- பாபு ஆண்டனி - வணிகர் டைகூன் சஞ்செய்யாக
- முனீசுகாந்து இராமதாசு- காவலராக
- சம்பத்து இராச்- சாரங்கனாக
- மைம் கோபி - காவல் ஆய்வாளர் முத்துக்கருப்பனாக
- அழகம்பெருமாள் - சந்திரனாக
- சபீர் கல்லரக்கல்
- பூர்ணா
# அடங்க மறு

## கதை

பணியில் இருக்கும் போது செய்ய முடியாததை ஒரு முன்னாள் காவல் அலுவலராக ஒருவர் செய்து முடிப்பதுதான் அடிப்படைக்கதை. கொலை வழக்கொன்றில் அதிகாரம் படைத்த குற்றவாளிகளை சுபாசு கைது செய்ததால், அவரின் குடும்பம் பலியாகிறது. பணி, குடும்பம் என எல்லாவற்றையும் இழந்த அவரிடம் மிஞ்சியிருப்பது கோபம் மட்டும்தான். தன் அறிவாலும் நுட்பங்களாலும் தன் எதிரிகளை அழிக்கின்றார்.
# அடங்க மறு

## படப்பணிகள்

இத்திரைப்படம் கார்த்திக் தங்கவேலுவின் இயக்கத்தில் , கெவின் குமார் சண்டைப் பயிற்சியாளராகவும் பணியாற்ற உள்ளது குறித்து திசம்பர் 2017இல் செயம் இரவி குமுக ஊடகங்களில் அறிவித்தார். திசம்பர் 2017இல் தொடங்கிய இப்படத்தின் பணிகள் மே 2018இல் நிறைவடைந்தன.
# அடங்க மறு

## இசைப்பணி

இப்படத்தின் பாடல், பின்னணி இசைப்பணிகளை சாம் சி. எஸ். மேற்கொண்டுள்ளார். ஆகத்து 2018இல் சோனி நிறுவனம் இப்படத்தின் பாடல்களை வெளியிட்டது.
# சங்கமம் தொலைக்காட்சி

**சங்கமம் தொலைக்காட்சி** என்பது ஏப்ரல் 14, 2016 அன்று ஆரம்பிக்கப்பட்ட ஒரு செயற்கைக்கோள் பொழுதுபோக்கு தொலைக்காட்சி ஆகும். சென்னையை தலைமையிடமாக வைத்து இயக்கம் இந்த தொலைக்காட்சி தமிழக கேபிள் டிவி கம்யூனிகேசன் பிரைவேட் லிமிடெட் என்ற நிறுவனத்திற்கு சொந்தமானது. இந்த தொலைக்காட்சியில் பாடல் ஆல்பங்கள், குறும்படங்கள், நகைச்சுவை நிகழ்ச்சிகள் போன்றவற்றை தயாரித்து ஒளிபரப்பட்டு செய்துவருகிறது.
# சங்கமம் தொலைக்காட்சி

## நிகழ்ச்சிகள்

- திகில் நேரம்
- காமெடி மருந்து
- இசை சங்கமம்
- காலெக்ஷன் புதுசு
- பேஸ்ட் கோப்பி
- ஈவினிங் ஷோ - குறும்படங்கள்
- சிரிப்பு இலவசம்
- ஆராதனை
- கிளப் டைம்
# விக்கிப்பீடியா:Statistics/January 2019

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# கோல்பெக்கைட்டு

**கோல்பெக்கைட்டு** (*Kolbeckite*) என்பது ScPO<sub>4</sub>**&middot;**2H<sub>2</sub>O
என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இசுக்காண்டியம் பாசுப்பேட்டு இருநீரேற்று கனிமம் என்று இது வகைப்படுத்தப்படுகிறது. 1926 ஆம் ஆண்டு செருமனியின் சாக்சனி மாநிலத்தில் உள்ள சிக்மைடெபெர்க்கில் முதன்முதலில் கோல்பெக்கைட்டு கண்டறியப்பட்ட்து. செருமன் நாட்டு கனிமவியலாலர் பிரடெரிக் எல் டபிள்யூ கோல்பெக்கின் நினைவாக கனிமத்திற்கு இப்பெயர் சூட்டப்பட்டது. பொதுவாக பிற பாசுப்பேட்டுக் கனிமங்களுடன் சேர்ந்து படிகத்தொகுதிகளாக கோல்பெக் கண்டறியப்படுகிறது. .  
பன்னாட்டு கனிமவியல் சங்கம் கோல்பெக்கைட்டு கனிமத்தை Kbe என்ற குறியீட்டால் அடையாளப்படுத்துகிறது.
# காலின்சு ஆக்சிசனேற்றம்

**காலின்சு ஆக்சிசனேற்றம்** (*Collins oxidation*) என்பது முதல்நிலை ஆல்க்ககால்களை ஆல்டிகைடுகளாக ஆக்சிசனேற்றப் பயன்படும் கரிம வேதியியல் வினையாகும். குரோமியம் ஆக்சைடு அடிப்படையில் நிகழும் பிற ஆக்சிசனேற்ற வினைகளிலிருந்து கோலின்சு வினைப்பொருளைப் பயன்படுத்துவதன் மூலம் இது வேறுபடுத்தப்படுகிறது. குரோமியம்(VI) ஆக்சைடுடன் டைகுளோரோமெத்தேனில் உள்ள பிரிடினே காலின்சு வினைப்பொருளாகும்  
.
# காலின்சு ஆக்சிசனேற்றம்

## தொடர்புடைய ஆக்சிசனேற்ற வினைகள்

யோன்சு ஆக்சிசனேற்றம், சாரெட்டு ஆக்சிசனேற்றம் போன்றவை குரோமியம் ஆக்சைடைப் பயன்படுத்தி மேற்கொள்ளப்படும் பிற ஆக்சிசனேற்ற வினைகளாகும்.
# இளவரசி நூரா பிந்த் அப்துல் ரஹ்மான் பல்கலைக்கழகம்

**இளவரசி நூரா பிந்த் அப்துல் ரஹ்மான் பல்கலைக்கழகம்** சவூதி அரேபியாவின் தலைநகரான ரியாத்தில் அமைந்துள்ள ஒரு பொது மகளிர் பல்கலைக்கழகம் ஆகும். இது உலகின் மிகப்பெரிய பெண்கள் பல்கலைக்கழகங்களில் ஒன்றாகும்..  
இப்பல்கலைக்கழகம் இளங்கலை, முதுகலை பட்டப்படிப்புகளோடு பட்டயப்படிப்பையும் வழங்குகிறது. இது ரியாத் நகரத்திலும் அருகிலுள்ள பிற நகரங்களிலும் உள்ள 34 கல்லூரிகளைச் சேர்ந்த 60,000 க்கும் அதிகமான மாணவர்களுக்குக் கல்வியை வழங்கிவருகின்றது. இந்நிறுவனத்தில் கல்வியாளர்கள் நிர்வாக ஊழியர்கள் என 5,000 க்கும் மேற்பட்டோர் பணியாற்றுவது குறிப்பிடத்தக்கது. ரியாத் மற்றும் சுற்றுவட்டாரத்தில் உள்ள 102 உறுப்பு கல்லூரிகளை இப்பல்கலைக்கழகம் கொண்டுள்ளது.
# இளவரசி நூரா பிந்த் அப்துல் ரஹ்மான் பல்கலைக்கழகம்

## வரலாறு

1970 ஆம் ஆண்டு தொடங்கப்பட்ட பெண்கள் கல்லூரி மன்னர் அப்துல்லா இப்னு அப்துல் அஜீஸ் அல் சவுத் அவர்களால் புனரமைக்கப்பட்டு 2008 ஆம் ஆண்டு இளவரசி நூரா பின்த் அப்துல் ரஹ்மான் அவர்களின் நினைவாக பல்கலைக்கழகமாக அறிவித்தார். நூரா என்பதற்கு அரபு மொழியில் **ஒளி** என்று பொருள்.
# இளவரசி நூரா பிந்த் அப்துல் ரஹ்மான் பல்கலைக்கழகம்

## பாடபிரிவுகள்

மருத்துவம், அறிவியல், மானுடம், மொழியியல்,வணிகம் எனப் பல்வேறு பாடப்பிரிவுகள் கற்பிக்கப்படுகின்றது.
# இளவரசி நூரா பிந்த் அப்துல் ரஹ்மான் பல்கலைக்கழகம்

## நூலகம்

இப்பல்கலைகழகம் 20 இலட்சத்திற்கும் அதிகமான அரபு, ஆங்கில நூல்கள், கையெழுத்துப் படிகள், தரவுகள், விளக்கவுரைகளை கொண்டுள்ளதோடு பல்வேறு பத்திரிக்கைகளைச் சந்தாவழி பெற்று வருகின்றது.
# ஆர். டி. ராமச்சந்திரன்

**ஆர். டி. ராமச்சந்திரன்** ஓர் இந்திய அரசியல்வாதியும், தமிழக சட்டமன்ற உறுப்பினரும் ஆவார். இவர் 2016 ஆம் ஆண்டு தமிழக சட்டமன்ற தேர்தலில் குன்னம் தொகுதியிலிருந்து தேர்ந்தெடுக்கப்பட்டார். அனைத்திந்திய அண்ணா திராவிட முன்னேற்றக் கழகத்தின் வேட்பாளராக போட்டியிட்டு வெற்றிபெற்றார்.
# ஆர். டி. ராமச்சந்திரன்

## குடும்பம்

இவரது சொந்த ஊர் பெரம்பலூர் அருகே உள்ள அரணாரை ஆகும். ராமலிங்கம்-தனபாக்கியம் தம்பதிக்கு மகனாக அரணாயில் பிறந்தவர், இவரது மனைவியின் பெயர் சித்ரா, கோகுல், அஸ்மிதா என்ற இரண்டு குழந்தையும் உள்ளனர்.
# ஆர். டி. ராமச்சந்திரன்

## சட்ட மன்ற தேர்தலில்

2016 தமிழ்நாடு சட்டமன்றத் தேர்தல் முடிவுகள்  
| ஆண்டு | வெற்றியாளர் | கட்சி | வாக்குகள் | இரண்டாவது வந்தவர் | கட்சி | வாக்குகள் | வாக்குகள் வேறுபாடு |  |
| --- | --- | --- | --- | --- | --- | --- | --- | --- |
| 2016 | ஆர். டி. ராமச்சந்திரன் | அதிமுக | 78218 | த. துரைராஜ் | திமுக | 59422 | 18796 |  |
| 2021 | சா. சி. சிவசங்கர் | திமுக | 1,03,922 | ஆர். டி. ராமச்சந்திரன் | அதிமுக | 97593 | 6,329 | } |
# திருக்குறளின் பல்வேறு பெயர்கள்

**திருக்குறள்** அல்லது **குறள்** என்று அழைக்கப்படும் நன்னெறி நூலானது அஃது எழுதப்பட்ட காலம் முதல் அறிஞர்களாலும், பொதுமக்களாலும் பல்வேறு பெயர்களால் குறிப்பிடப்பட்டுகிறது. "முப்பால்" என்று ஆரம்பத்தில் பொதுவாகப் குறிப்பிடப்பட்டாலும் அதன் ஆசிரியராய் அறியப்படும் திருவள்ளுவர் எந்தப் பெயரையும் வைக்காமல் வாழ்க்கை நெறிகளையும் சமூக நெறிகளையும் ஈரடி கொண்ட குறளாக இயற்றியுள்ளார். இந்நூல் சுமார் 44 பெயர்களில் அழைக்கப்படுவதாகவும், சில அறிஞர்கள் மேலும் சில பெயர்கள் உள்ளதாகவும் குறிப்பிட்டுள்ளனர். திருக்குறளைப் பிரெஞ்சு மொழியில் மொழிபெயர்த்தவரான 19-ஆம் நூற்றாண்டினைச் சேர்ந்த அறிஞர் திரு. ஏரியல் என்பவர் இந்த நூலில் ஆசிரியர் பெயர் குறிப்பிடவில்லை எனத் தெரிவித்துள்ளார்.
# திருக்குறளின் பல்வேறு பெயர்கள்

## சொற்பிறப்பியல்

'அறம்', 'பொருள்', 'இன்பம்' என மூன்று பிரிவுகளாகப் பிரித்துப் பாடப்பட்டதால் 'முப்பால்' என ஆரம்பத்தில் குறிப்பிடப்பட்டது. தொல்காப்பியம், தமிழ் கவிதை இலக்கியத்தைக் "குறுவெண்பாட்டு"," நெடுவெண்பாட்டு" என இரு பிரிவாகப் பிரித்துள்ளது. குறுவெண்பாட்டு என்பது குறள் பாட்டு எனவும் பின்னர்க் குறள் எனவும் அழைக்கப்பட்டது. இரு அடிகளைக் கொண்ட குறளில், முதலடி நான்கு வார்த்தைகளைக் (சீர்) கொண்டதாகவும் இரண்டாம் அடி மூன்று சீர்களைக் கொண்டதாகவும் "வெண்பா" இலக்ககணத்திற்குட்பட்டதாகவும் அமைந்திருக்கும். குறளானது தமிழ்க் கவிதை வடிவங்களில் முக்கியமான ஒன்றாகும். தெய்வீகத்தன்மை காரணமாகத் *திரு* என்ற அடைமொழியுடன் 'திருக்குறள்' என அழைக்கப்படுகிறது. வாழ்வியல் நெறிகள், தத்துவங்கள், சிறப்புகள் எனப் பல்வேறு கருத்துகளைக் எக்காலத்திற்கும் பொருந்துமாறு குறள் கொண்டுள்ளது.
# திருக்குறளின் பல்வேறு பெயர்கள்

## இவற்றையும் காண்க

- திருக்குறள்
- திருக்குறள் பகுப்புக்கள்
# ஷா நவாஸ் கான், ஜெனரல்

**ஷா நவாஸ் கான்** (உருது: شاہ نواز خان - ஜனவரி 1914 - 9 டிசம்பர் 1983) இரண்டாம் உலகப் போரின் போது இந்திய தேசிய ராணுவத்தில் பணியாற்றிய இந்திய அரசியல்வாதி ஆவார். இரண்டாம் உலகப்போருக்குப் பிறகு, பிரித்தானிய இந்திய இராணுவ நீதிமன்றத்தால் அவர் கைது செய்யப்பட்டு, தேசத்துரோக குற்றம் சாட்டப்பட்டு மரண தண்டனை விதிக்கப்பட்டார்.
# ஷா நவாஸ் கான், ஜெனரல்

## இந்திய தேசிய இரானுவத்தில்

நேதாஜி சுபாஷ் சந்திர போஸின் உரைகளால் ஈர்க்கப்பட்ட ஷா நவாஸ் கான் 1943 ஆம் ஆண்டு இந்திய தேசிய இராணுவத்தில் இணைந்தார். நாடு கடந்த இந்திய அரசு (Arzi Hukumat-e- Azad Hind) அமைச்சரவையில் அவர் சேர்க்கப்பட்டார்.
பின்னர், ஆங்கிலேய அரசினை எதிர்ப்பதற்காக ஐ.என்.ஏ யின் ஒரு படைப்பிரிவினை இந்தியாவுக்குள் அனுப்பும் நடவடிக்கையில் ஷா நவாஸ் உசேன் தலைமையிலான படைப்பிரிவினை வடகிழக்கு இந்தியாவிற்கு போஸ் அனுப்பினார். ஜப்பானின் அதிகாரத்தின் கீழ் இருந்த கோஹிமா மற்றும் இம்பால் ஆகியவற்றை ஷா நவாஸ் உசேனின் படைப்பிரிவு கைப்பற்றியது.  
ஷா நவாஸ் கான் இந்திய தேசிய ராணுவத்தின் தலைமை அதிகாரியாக நேதாஜி சுபாஷ் சந்திர போஸூக்கு அடுத்தபடியாக இருந்து வழிநடத்தியவர்.சிங்கப்பூர் ஜப்பானிடம் சரணடைந்ததையடுத்து போராளியாக சிறைபிடிக்கப்பட்டார்.
# ஷா நவாஸ் கான், ஜெனரல்

## நாடாளுமன்றத்தில்

நாடு ஆங்கிலேயரிடமிருந்து விடுதலை பெற்ற பிறகு நாட்டின் முதலாவது நாடாளுமன்ற தேர்தலில் 1952ல் மீரட்டில் போட்டியிட்டு வெற்றி பெற்றார். இந்திய அரசின் அமைச்சரவையில் இடம் பெற்றார். 1952, 1957, 1962 மற்றும் 1971 தேர்தலிகளில் மீரட் தொகுதியில் போட்டியிட்டு வெற்றி பெற்றார். 1967 மற்றும் 1977 தேர்தல்களில் போட்டியிட்டு தோல்வியடைந்தார்
- நாடாளுமன்ற செயலாளர் மற்றும் ரயில்வே மற்றும் போக்குவரத்து அமைச்சர் 11 ஆண்டுகள் (1952-1956) & (1957-1964 (இரண்டாவது காலம்))
- உணவு மற்றும் வேளாண்மை அமைச்சர் (1965)
- தொழிலாளர், வேலைவாய்ப்பு மற்றும் புனர்வாழ்வு அமைச்சர் (1966)
- உருக்கு அமைச்சகம் (இந்தியா)மற்றும் சுரங்க அமச்சக மந்திரி மற்றும் பெட்ரோலிய மற்றும் இரசாயன தொழிற்சாலை அமைச்சர் (1971-1973)
- வேளாண் மற்றும் நீர்ப்பாசன அமைச்சர் (1974-1975)
- வேளாண் மற்றும் நீர்ப்பாசன அமைச்சர் (1975-1977)
- தேசிய விதை கூட்டுறவு சங்கத்தின் தலைவர்
- இந்திய உணவுக் கழக தலைவராவும் பணியாற்றியுள்ளார்.
# ஷா நவாஸ் கான், ஜெனரல்

## புகழ் பெற்ற குறிப்பு

*** நான் அவரது ஆளுமை மற்றும் அவரது உரைகளின் மூலம் மயக்கமாக இருந்தேன் என்று சொல்வது தவறாக இருக்காது, அவர் எங்கள் முன் இந்தியாவின் உண்மையான படத்தை வைத்தார். என் வாழ்க்கையில் முதல் முறையாக நான் இந்தியாவை ஒரு இந்திய கண்கள் (நேதாஜி) வழியாகக் கண்டேன்.** ., **ஷா நவாஸ் கான்***
# கே. கேளப்பன்

**கேளப்பன்** கேரள மாநிலத்தைச் சேர்ந்த ஒரு சுதந்திரப் போராட்ட வீரரும் கல்வியாளரும் பத்திரிக்கையாளரும் ஆவார். இவர் கேரள நாயர் சங்கத்தின் தலைவராக இருந்துள்ளார் மேலும் இவர் கேரள காந்தி என்றும் அறியப் படுகிறார்.  
இவர் சாதி ஏற்றத்தாழ்வினைக் களையவும் தீண்டாமைக்கு எதிராகவும் இடையறாது பாடுபட்டார். கே. குமார் என்பவருடன் சேர்ந்து பெயருக்குப் பின்னால் இருந்த சாதிப் பின்னொட்டினை தன் பெயரில் இருந்து நீக்கியவர்களுள் கேரளத்தில் இவர் முதன்மையாவர்.
# கே. கேளப்பன்

## விருதுகளும் பெருமைகளும்

இவரது பணியைப் போற்றும் விதமாக 1990-ஆம் ஆண்டு இந்திய அஞ்சல் துறை இவரது நினைவு தபால் தலை ஒன்றை வெளியிட்டது.
# காப்பான்

**காப்பான்** (*Kaappan* ) என்பது 2019 ஆம் ஆண்டு வெளியான ஒரு தமிழ்த் திரைப்படம் ஆகும். இத்திரைப்படத்தை கே. வி. ஆனந்த் எழுதி, இயக்கி மற்றும் பட்டுக்கோட்டை பிரபாகர் இணைந்து எழுதியுள்ளார். இத்திரைப்படத்தை சுபாஸ்கரன் அல்லிராஜா தயாரித்துள்ளனர். இத்திரைப்படத்தில் சூர்யா, மோகன்லால் மற்றும் ஆர்யா ஆகியோர் முக்கியக் கதாபாத்திரத்தில் நடித்துள்ளனர். ஹாரிஸ் ஜயராஜ்ஜால் இயற்றப்பட்ட இசை மற்றும் எம். எஸ். பிரபு மற்றும் அபிநந்தன் இராமானுஜம் ஆகியோரின் ஒளிப்பதிவை உள்ளடக்கி, இத்திரைப்படம் செப்டம்பர் 20, 2019 அன்று வெளியானது.
# காப்பான்

## நடிகர்கள்

- சூர்யா - கதிரவன் "கதிர்"
- மோகன்லால் - பிரதமர் சந்திரகாந்த் வர்மா
- ஆர்யா - அபிசேக் சந்திரகாந்த் வர்மா "அபி" (பிரதமரின் மகன்)
- சாயிஷா - அஞ்சலி
- சமுத்திரக்கனி - ஜோசப்
- பூர்ணா - பிரியா ஜோசப்
- சுஜாதா சிவக்குமார் - கதிரவனின் அம்மா
- தலைவாசல் விஜய் - சந்தோஷ்
- சங்கர் கிருட்டிணமூர்த்தி - சுந்தர்
-
# காப்பான்

## பாடல்கள்

1."சிரிகி "- செந்தில் கணேஷ், ராக்ஸ்டார் ரமணி அம்மாள்  
2. "வின்னில் வின்மீன்"- நிகிதா ஹாரிஸ்  
3. "ஹே அமிகோ"- லெஸ்லி லூயிஸ், ஜோனிதா காந்தி  
4. "குரிலே குறிலே"- கபிலன் ஜாவேத் அலி, தர்ஷனா கேடி  
5. "மச்சான் இங்க வந்திரா"- கரிஷ்மா ரவிச்சந்திரன், நிகிதா காந்தி, ஷப்னம் முத்து முனாஸ்
# பொன் மாணிக்கவேல்

**பொன் மாணிக்கவேல்** (*A.G. Ponn Manickavel*, பிறப்பு: 25 நவம்பர் 1958) என்பவர் சிலை கடத்தல் தடுப்புப் பிரிவின் சிறப்பு அதிகாரி மற்றும் தமிழகத்தைச் சேர்ந்த இந்தியக் காவல் பணி அதிகாரியாவார். தமிழகத்தில் திருடுபோன பழமையான கோயில் சிலைகள் மீட்புப்பணி தொடர்பான விசாரணைக்கு அறியப்படுகிறார். சேலம் மாவட்ட காவல்துறைக் கண்காணிப்பாளர் (எஸ்பி), உளவுப்பிரிவு காவல்துறைத் துணைத்தலைவர் (டிஜஜி), சென்னை மத்திய குற்றப்பிரிவு இணை ஆணையர், ரயில்வே மற்றும் சிலைக்கடத்தல் தடுப்புப் பிரிவு காவல்துறைத் துணைத்தலைவர் எனப் பல பிரிவுகளில் பணியாற்றியுள்ளார்.
# பொன் மாணிக்கவேல்

## பணிக்காலம்

1989 ஆம் ஆண்டு காவல்துறை துணைக் கண்காணிப்பாளராகத் தமிழகக் காவல்துறையில் சேர்ந்தார். பின்னர் 1996 ஆம் ஆண்டில் இந்தியக் காவல் பணி அதிகாரியாகத் தேர்வானார். கோவை குண்டுவெடிப்பு வழக்கில் துப்பு துலக்குவதில் திறமையாகச் செயல்பட்டு பாராட்டு பெற்றார். இந்து சமய அறநிலையத் துறையில் முறைகேடுகள் நடந்துள்ளதாகக் கூறி சில அதிகாரிகளைக் கைதுசெய்தார். தமிழகக் கோயில்களில் திருடப்பட்ட 201 உலோகச் சிலைகள், 653 கற்சிலைகள், 80 மரச்சிலைகள் மற்றும் 212 ஓவியங்கள் என மொத்தம் 1146 கோயில் சிலைகளை ஏழாண்டுகளில் மீட்டுள்ளார். தமிழகக் கோயில்களில் திருடுபோன 155 கோடி ரூபாய் மதிப்பிலான சிலைகளை மீட்டு, சுமார் 250 கோடி ரூபாய் மதிப்பிலான சிலைகள் கடத்தப்படுவதையும் தடுத்துள்ளார். சிலை கடத்தல் பிரிவில் 33 வழக்குகள் உட்பட தமிழகம் முழுவதும் 455 வழக்குகள் பதிவுசெய்துள்ளார். இவர் விசாரித்துவரும் வழக்குகளை தமிழக அரசின் மத்தியப் புலனாய்வுத் துறைக்கு மாற்ற முயன்ற போது சென்னை உயர் நீதிமன்றம் அதற்குத் தடைவிதித்து நிலுவையிலுள்ள விசாரணை நிறைவு பெற இவருக்கு ஓராண்டு பணி நீடிப்பு வழங்கியது. பழனி முருகன் கோயில் உற்சவர் சிலை முறைகேடு வழக்கு, சைதாப்பேட்டை ஸ்ரீநகர் காலனியில் தொழில் அதிபர் வீட்டில் 82 சிலை பறிமுதல் போன்ற நடவடிக்கை இவரின் குறிப்பிடத்தக்க நிகழ்வாகும். கல்லிடைக்குறிச்சி குலசேகரமுடையார் கோயிலிருந்து 1982-இல் திருடப்பட்டு, ஆஸ்திரேலியாவின் அருங்காட்சியகத்தில் இருந்த 700 ஆண்டு தொன்மையான பஞ்சலோக நடராஜர் சிலையை மீட்டெடுத்து 13 செப்டம்பர் 2019 அன்று தமிழ்நாட்டிற்கு கொண்டு வந்தவர்.
# பொன் மாணிக்கவேல்

## சர்ச்சைகள்

இந்து சமய அறநிலையத் துறையின் மீது களங்கம் சுமத்த வேறு சில மத அமைப்புகளின் தூண்டுதலால் செயல்படுகிறார் என்று இந்து சமய அறநிலையத்துறை கூட்டமைப்பினர் குற்றம்சாட்டிப் போராட்டம் நடத்தினர்.
# பொன் மாணிக்கவேல்

## திரைப்படம்

- இவரின் கதையை அடிப்படையாகக் கொண்டு ஏ.சி. முகில் செல்லப்பன் இயக்கத்தில் பிரபுதேவா நடிப்பில் பொன் மாணிக்கவேல் என்ற திரைப்படம் உருவாகி வருகிறது.
# ஐராவ் பிணைப்பு வினை

**ஐராவ் பிணைப்பு வினை** (*Hirao coupling*) என்பது பலேடியம்-வினையூக்கியைப் பயன்படுத்தி நிகழ்த்தப்படும் ஒரு குறுக்குப் பிணைப்பு வேதியியல் வினையாகும். ஐராவ் வினை, ஐராவ் குறுக்குப் பிணைப்பு வினை என்ற பெயர்களாலும் இவ்வினை அழைக்கப்படுகிறது. இவ்வினையில் டிரையால்கைல் பாசுபைட்டும் ஓர் அரைல் ஆலைடும் வினைபுரிந்து பாசுப்போனேட்டு உருவாகிறது.. டோசிகாசு ஐராவ் என்பவர் கண்டறிந்த காரணத்தினால் இவ்வினைக்கு ஐராவ் வினை என்ற பெயர் சூட்டப்பட்டது. மைக்கேலிசு – அர்புசோவ் வினையுடன் இவ்வினை தொடர்பு கொண்டதாக உள்ளது.
# சோம் நாத் சாது

**சோம் நாத் சாது** (*Som Nath Sadhu* ) என்பவர் 1935 ஆண்டு முதல் 1982 வரையிலான காலத்தில் வாழ்ந்த ஓர் இந்திய நாடகக் கலைஞர் ஆவார். காசுமீர் நாடகத் துறையில் நடிகர்,வசனகர்த்தா, மற்றும் இயக்குநர் முதலான பங்களிப்புகளை வழங்கியதால் நன்கு அறியப்பட்டார்.  
புகழ்பெற்ற நாடகக் கலைஞரான பிரேம் நாத் பரதேசு என்பவரின் மகனாக சோம்நாத் 1935 ஆம் ஆண்டில் பிறந்தார். பின்னர் 1955 ஆம் ஆண்டு காசுமீர் வானொலி நிலையத்தில் சேர்ந்து தன் வாழ்க்கையை தொடங்கினார். சானகி, லவாகுட்பாய் (தம்பி), சீ ராங் (இரண்டு வண்ணங்கள்), சாமா டான் (மெழுகுவர்த்தி), அவிகின் (சுழல்), சாராரேட் (குறும்பு) முதலியன சோம் நாத்தின் குறிப்பிடத்தக்க சில படைப்புகளாகும் சாயர் -இ-காசுமீர் மாக்யூர், மெயின்சு ராட் ஆகிய இரண்டு திரைப்படங்களிலும் சாது நடித்தார் 1974 ஆம் ஆண்டு இந்திய அரசாங்கம் நான்காவது உயர்ந்த குடிமை விருதான பத்மசிறீ விருதை இவருக்கு வழங்கி சிறப்பித்தது,1982 ஆம் ஆண்டு தன்னுடைய 47 ஆம் வயதில் சோம் நாத் சாது காலமானார்
# இரகுநாதராவ்

**இரகுநாதராவ்** (**Raghunathrao**) (18 ஆகஸ்டு 1734 – 11 டிசம்பர் 1783) மராத்தியப் பேரரசின் பிரதம அமைச்சராக 1773 முதல் 1774 முடிய பணியாற்றியவர். மராத்திய பேஷ்வா முதலாம் பாஜிராவின் மகன் இரகுநாத ராவ் ஆவார்.
# இரகுநாதராவ்

## வட இந்தியப் பகுதிகளை கைப்பற்றல்

இரகுநாதராவ், கிபி 1753 - 1755களில் வட இந்தியாவின் ஜாட் மக்களுடன் உடன்படிக்கை செய்து கொண்டு, முகலாயர்கள் ஆட்சியில் இருந்த மதுரா, பிருந்தாவனம், கயை, குருச்சேத்திரம் போன்ற இந்துக்களின் புனித நகரங்களைக் கைப்பற்றியதுடன், முகலாய அரசன் அகமத் ஷாவை கைது செய்து, ஆலம்கீர் என்பவரை தில்லி அரசனாக நியமித்தார்.
# இரகுநாதராவ்

## மூன்றாம் பானிபட் போர்

14 ஜனவரி 1761ல் தில்லிக்கு வடக்கே 60மைல் (97கி.மீ) தொலைவில் பானிபட் என்ற இடத்தில், மராட்டிய பேரரசின் வடக்கு படைகளுக்கும், ஆப்கானிஸ்தான் மன்னர் அகமது சா அப்தாலிக்கும் இடையில் நடந்த மூன்றாம் பானிபட் போரில் கலந்து கொண்டவர். இப்போரில் மராத்தியப் படைகள் தோல்வி கண்டது. ஆப்கானியர்களின் வெற்றி இந்திய வரலாற்றில் ஒரு பெரும் திருப்புமுனையாக அமைந்தது.
# இரகுநாதராவ்

## அரசப்பிரதிநிதி

பேஷ்வா இளைய மாதவராவின் அரச காப்பாளராகப் பணியாற்றியவர் இரகுநாதராவ். ஐதராபாத் நிசாமுடன் கூட்டு சேர்ந்து இளைய மாதவராவை ஒழித்துக் கட்டி, தான் பேஷ்வா பதவியில் அமர திட்டமிட்ட இரகுநாதராவைக் கைது செய்து வீட்டுச் சிறையில் அடைத்தனர்.  
1772ல் முதலாம் மாதவராவ் இறந்த பின்னர், பேஷ்வா பதவியேற்ற அவரது இளைய தம்பி நாராயண ராவின் பாதுகாவலராக இரகுநாதராவ் நியமிக்கப்பட்டார். சனிவார்வாடா அரண்மனையில் இரகுநாதராவ், தனது மனைவி ஆனந்திபாயுடன் சேர்ந்து, நாராயண இராவைக் கொலை செய்தார்.  
பேஷ்வாவைக் கொலை செய்த காரணத்தினால், இரகுநாதராவ் நாடு கடத்தப்பட்டார். நாடு கடத்தப்பட்ட இரகுநாதராவ், 6 மார்ச் 1775 அன்று பிரித்தானியர்களுடன் செய்து கொண்ட உடன்படிக்கையின்படி, தானே, வசாய் மற்றும் சஸ்டி நகரங்கள் பிரித்தானியர் வசம் ஒப்படைப்பது என்றும், அதற்கு பிரதிபலனாக, இரகுநாதராவை பேஷ்வா பதவியில் நியமிப்பது என முடிவானது.  
11 திசம்பர் 1783ல் இரகுநாதராவ் மரணமடைந்தார். அவரது மரணத்துக்குப் பின்னர் இரகுநாத ராவின் மகன்களான இரண்டாம் பாஜி ராவ், இரண்டாம் சிம்மாஜி ராவ் மற்றும் மனைவி ஆனந்திபாய் பேஷ்வாவின் அமைச்சரான நானா பட்நாவிசின் கட்டுப்பாட்டில் இருந்தனர்.  
பேஷ்வா இரண்டாம் மாதவ ராவின் இறப்பிற்குப் பின் இரண்டாம் பாஜி ராவை மராத்தியப் பேரரசின் பேஷ்வா பதவியில் அமர்த்தினர்.
# இரகுநாதராவ்

## இதனையும் காண்க

- மராத்தியப் பேரரசு
# சிப்பர்

நகரத்திற்கு அன்மையில் உள்ள சிப்பர் நகரம், அம்முராபி ஆட்சியின் போது பழைய பாபிலோனியப் பேரரசில் இணைக்கப்பட்டது]]  
**சிப்பர்** (**Sippar**) பண்டைய அண்மைக் கிழக்கு நகரங்களில் ஒன்றாகும். யூப்பிரடீஸ் ஆற்றின் கரையில் அமைந்த சிப்பர் நகரம், சுமேரியாவின் பண்டைய நகரம் ஆகும். இப்பண்டைய தொல்லியல் நகரம், தற்கால ஈராக் நாட்டின் தெற்கில், பாக்தாத் ஆளுநனரகத்தின் பாபிலோன் நகரத்திற்கு வடக்கே 60 கி.மீ. தொலைவிலும்; தேசியத் தலைநகரான பாக்தாத்திற்கு தென்மேற்கு 30 கி.மீ. தொலைவிலும் உள்ளது.
# சிப்பர்

## வரலாறு

யின் சட்டங்கள் அடங்கிய உருளை வடிவ களிமண் பலகை]]  
உருளை வடிவ முத்திரை]]  
பண்டைய சிப்பர் நகரத் தொல்லியல் களத்தில் கிமு மூவாயிரம் ஆண்டுகளுக்கு முந்தைய, ஆப்பெழுத்தில் எழுதப்பட்ட ஆயிரக்கணக்கான களிமண் பலகைகள் அகழ்வாய்வின் போது கண்டெடுக்கப்பட்டது. இந்நகரம், பழைய அசிரியப் பேரரசு, பழைய பாபிலோனியப் பேரரசு, புது அசிரியப் பேரரசு, புது பாபிலோனியப் பேரரசு, அகாமனிசியப் பேரரசு, செலூக்கியப் பேரரசு மற்றும் பார்த்தியப் பேரரசுகளில் இருந்தது. இறுதியில் கிபி ஆறாம் நூற்றாண்டில் இசுலாமியப் படையெடுப்புகளால் இந்நகரம் அழிவின் விளிம்புக்குச் சென்றது.  
சிப்பர் நகர மக்கள் சுமேரிய சூரியக் கடவுளான உத்து மற்றும் அக்காடியக் கடவுளான சமாஷை கோயில் கட்டி வழிபட்டனர்.
# சிப்பர்

## இதனையும் காண்க

- பண்டைய அண்மை கிழக்கின் நகரங்கள்
# தி. பி. எஸ். பி. பி. மில்லேனியம் பள்ளி

**தி. பி. எஸ். பி. பி. மில்லேனியம் பள்ளி ** (The Psbb Millennium School) என்பது தமிழ்நாட்டின் கோயம்புத்தூரில் உள்ள மேல்நிலைப்பள்ளி ஆகும். இந்தப் பள்ளியானது கோவையில் 2010ஆம் ஆண்டு 646 மாணவர்களுடன் துவக்கப்பட்டது. 2019 காலகட்டத்தில் இப்பள்ளியில் 2800 மாணவர்களுடன் இயங்குகிறது. இப்பள்ளியில் 12ஆம் வகுப்புவரை கற்பிக்கப்படுகிறது
# அகிலன் கருணாகரன்

**அகிலன் கருணாகரன்** (பிறப்பு: பெப்ரவரி 29, 1980) இலண்டனைப் பிறப்பிடமாகவும், நியூசிலாந்தை வதிவிடமாகவும் கொண்ட ஈழத்துக் கலைஞர். இவர் நடிகர், நாடகாசிரியர். எழுத்தாளர்.
# அகிலன் கருணாகரன்

## குடும்பம்

இவரது தந்தை வட்டுக்கோட்டையைச் சேர்ந்த கருணாகரன். தாயார் பருத்தித்துறையைச் சேர்ந்த இந்திராணி. இளைய சகோதரன் ஐனகன்.
# அகிலன் கருணாகரன்

## கல்வி

வெலிங்டன் விக்ரோறியா பல்கலைக்கழகப் பட்டதாரி
# அகிலன் கருணாகரன்

## கலைத்துறையில்

இவர் கலையின் மேலிருந்த ஆர்வத்தால் நியூசிலாந்து நாடகப் பள்ளியில் இணைந்து நாடகத்துறையை பயின்றதோடு நின்று விடாமல் பிரித்தானியாவுக்குப் பயணித்து இலண்டனில் உள்ள நாடக நிறுவனமான Tara Arts உடன் இணைந்தும் பணியாற்றியிருக்கிறார். இதனூடாக ஜேர்மனி, அவுஸ்திரேலியா, நோர்வே, கனடா, இந்தியா ஆகிய நாட்டுக் கலைஞர்களுடனும் இணைந்து செயற்பட்டுள்ளார்.
# அகிலன் கருணாகரன்

## அகரம்

இவர் அகரம் என்ற பெயரில் ஒரு நிறுவனத்தை உருவாக்கி அதனூடாக தெற்காசிய எழுத்தாளர்களை இணைத்து Aotearoaவில் விழா ஒன்றை நடாத்தியிருக்கிறார். இதனூடக Aotearoaவில் தெற்காசியாவின் எழுத்தாளர்கள் பங்குபற்றிய முதல் நிகழ்ச்சியை நடத்திய பெருமை அகரம் நிறுவனத்திற்குச் சேர்கிறது. இவர் உருவாக்கிய அகரம் நிறுவனம் தெற்காசிய எழுத்தாளர்களின் அபிவிருத்தித் தியேட்டர் நிறுவனங்களில் ஒன்றாக இன்றும் தொடர்ந்து சேவை செய்து கொண்டிருக்கிறது. இவர் Tawata என்ற நிறுவனத்தின் ஒரு துணைத் தயாரிப்பாளராகவும் செயல்பட்டுக் கொண்டிருக்கிறார். இவர் 2019இல் Belvoir St Theatre தயாரிக்கும் நாடகத்தில் நடித்துக்கொண்டு Sydney Arts Festivalஇல் Auckland Theatre Companyக்காகவும் நாடகமொன்றை நெறியாள்கை செய்ய இருக்கிறார்.
# அகிலன் கருணாகரன்

## அகிலனின் பங்களிப்பில் வெளியானவை

- The Mourning After - Aotearoaவின் முதல் முழு நீள, சிறிலங்காவை மையப்படுத்திய நாடகம்
- Anchorite
- Light vs Dark (The Adventures of Rama)
- Swabhoomi - Borrowed Earth
- Tea (குடும்ப நாடகம் - Auckland நகரில் நடந்த கலைவிழாவில்)
# அகிலன் கருணாகரன்

## அகிலனின் பங்களிப்பில் வெளியானவை

### விருதுகள்

- The Bruce Mason Playwriting விருது
- Auckland theatre award